
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””  izstrādāts, pamatojoties uz:
Ministru kabineta 2023. gada 5.septembra sēdes protokollēmumu Nr. 43 56§ "Informatīvais ziņojums "Par ārkārtas situācijas novēršanu veselības aprūpes pakalpojumu pieejamībā" (TA-2203).
1.2. Mērķis
Mērķa apraksts
Lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu papildus ir nepieciešami 8 017 532 euro.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Laboratoriskie izmeklējumi nodrošina ātru dažādu slimību diagnostiku un uzraudzību, kā arī laboratoriskie izmeklējumi būtiski uzlabo slimību ārstēšanas procesu, līdz ar ko tie bieži un plaši tiek izmantoti, kas ļauj panākt labākus ārstēšanas rezultātus.
Lai arī katru gadu laboratorijas izmeklējumiem atvēlēts noteikts finansējums, kā arī pastāv nosacījumi tā izlietošanai (noteikts plānotais finansējuma apjoms ārstiem nosūtītājiem un laboratorijām, izveidots valsts apmaksāto manipulāciju saraksts), pēdējos gados laboratoriju sniegto pakalpojumu apjoms ik gadu pieaug un tādējādi pārsniedz līgumos noteikto finansējumu. Veidojas tā saucamās pārstrādes, kad valsts apmaksāto izmeklējumu apjoms pārsniedz iepriekš plānoto un laboratorijas laikus nesaņem samaksu, kā arī pastāv risks, ka apmaksa netiek saņemta vispār, vai tiek saņemta samazinātā apjomā par pacientiem sniegtajiem pakalpojumiem, kuru nepieciešamību noteikuši ģimenes ārsti un ārsti speciālisti. Būtiskākās pārstrādes rada kvotētie ambulatorie laboratoriskie izmeklējumi.
Manipulāciju skaita pieaugumu uz vienu pacientu ietekmē iedzīvotāju sastāva novecošana, kas palielina hronisku slimību pacientu īpatsvaru.
Nacionālais veselības dienests (turpmāk- Dienests) līdz katra kārtējā mēneša 30. datumam aktualizē Dienesta tīmekļvietnē informāciju par veselības aprūpes pakalpojumu sniedzēju laboratorisko pakalpojumu apmaksai paredzētā finanšu līdzekļu apjoma izlietojumu iepriekšējā mēnesī, tādējādi nodrošinot iespēju visām ārstniecības iestādēm regulāri sekot līdzi plānotā finansējuma izlietojumam. Dienests pēc nepieciešamības, bet ne retāk kā divas reizes gadā informē ārstniecības iestādes par nepieciešamību ievērot noteiktās kvotas, aicinot ārstniecības iestādes veikt rūpīgu pacienta veselības stāvokļa izvērtēšanu, noteikt izmeklējumu nepieciešamību, balstoties uz medicīniskajām indikācijām un klīniskajām vadlīnijām, kā arī  izmantot izmaksu efektīvākos veidus slimību diagnostikai, lai netiktu pārsniegta noteiktā kvota laboratorisko pakalpojumu apmaksai. Arī 2018. gada 28. augusta Ministru kabineta noteikumi Nr. 555 “Veselības aprūpes pakalpojumu organizēšanas un samaksas kārtība” (prot. Nr. 40 26. §) nosaka ģimenes ārsta un sekundārās ambulatorās veselības aprūpes speciālista pienākumu, nosūtot personu ambulatoro laboratorisko pakalpojumu saņemšanai, uzraudzīt ambulatoro laboratorisko pakalpojumu apmaksai paredzētā līdzekļu apmēra izlietojumu.
Jāatzīmē, ka saskaņā ar Finanšu ministrijā sākotnēji iesniegto pieprasījumu[1], kurā ņemti vērā dati par laboratorisko izmeklējumu skaita pieaugumu, kā arī nepieciešamību paplašināt laboratorisko izmeklējumu pieejamību iedzīvotājiem, tādējādi nodrošinot laboratoriskos izmeklējumus atbilstoši pacientu vajadzībām un uzlabojot veselības aprūpes kvalitāti, 2023. gadā visām pacientu grupām kopumā papildus būtu nepieciešami 10 241 230 euro.

[1] Veselības ministrijas 23.09.2022. vēstule Nr. 01-13FM-1/4472
Problēmas un risinājumi
Problēmas apraksts
Pārstrāžu galvenie iemesli:
1. Unikālo pacientu, kas saņem ambulatoros laboratoriskos izmeklējumus, skaita pieaugums;
2. Izmeklējumu skaita pieaugums uz vienu pacientu, kas saistīts ar sabiedrības novecošanu, diagnostikas uzlabošanos, dzīvildzes pieaugumu, jaunu medicīnas tehnoloģiju ieviešanu; hroniski slimu pacientu īpatsvara pieaugumu, kā arī sekām pēc pārslimota Covid-19;
3. Atsevišķās laboratorijās daļai valsts apmaksāto pakalpojumu tarifs pārsniedz pakalpojuma pašizmaksu. Tarifi auguši dēļ ārstniecības personu darba samaksas pieauguma, bet, tā kā darba samaksai piešķirts papildu finansējums, šim pieaugumam nav tiešas ietekmes uz pārstrāžu veidošanos;
4. Valsts budžeta finansējums neatbilst reālajai situācijai, nesekojot pacientu vajadzībām;
5. Atkārtoti izmeklējumi, kas nav bijuši nepieciešami, vai algoritmiem neatbilstoši izmeklējumi – šādu izmeklējumu apjomu nav iespējams precīzi noteikt bez liela datu apjoma analīzes (nosūtījumi u.c. medicīniskā dokumentācija).

Laboratoriju darba apjoma 2018.-2023. gadā salīdzinājums (programmā AP53 - Laboratorijas pakalpojumi) pieejams tabulā.
	Periods (viens gads)
	Talonu skaits
	Manipulāciju skaits
	Unikālo pacientu skaits
	Manipulāciju skaits uz pacientu
	Valsts izmaksas atbilstoši VIS ievadītai informācijai un manipulāciju tarifiem pirms koeficienta 0,9 piemērošanas, EUR
	Izmaksas uz pacientu, EUR

	2018
	2 853 634
	13 062 491
	977 315
	13.4
	30 261 239.79
	30.96

	2019
	2 928 782
	14 508 198
	1 010 310
	14.4
	36 811 978.37
	36.44

	2020
	2 552 123
	13 642 840
	908 479
	15.0
	36 294 203.24
	39.95

	2021
	2 604 327
	15 372 944
	928 676
	16.6
	46 459 995.90
	50.03

	2022
	2 706 073
	16 787 768
	974 232
	17.2
	53 006 798.21
	54.41

	2023.gada 6 mēneši
	1 347 758
	8 668 429
	634 787
	 
	27 830 146.77
	43.84


Tabulā ir atspoguļota informācija par Vadības informācijas sistēmā (turpmāk – VIS) uzrādītiem valsts apmaksātiem laboratoriskiem izmeklējumiem pacientiem un to vērtību atbilstoši manipulāciju tarifiem, pirms noteikumu 200. punkta noteiktā koeficienta 0,9 piemērošana, kurš tiek pielietots, ja ambulatoro laboratorisko pakalpojumu sniedzējs mēnesī izmeklējumus ir veicis apjomā, kura apmaksai paredzētais līdzekļu apmērs ir lielāks par 7114,36 euro. Plašāks situācijas izklāsts pieejams informatīvajā ziņojumā “Par sniegto laboratorisko izmeklējumu pakalpojumu pārstrādātā darba apjomu ambulatorajā veselības aprūpē 2022.gadā un priekšlikumiem pārstrādes apjoma segšanai” (22-TA-3308)[1] un citos saistītajos dokumentos.

Savukārt, analizējot 2023. gada 1. pusgada faktisko izpildi budžeta apakšprogrammā 33.15.00 “Laboratorisko izmeklējumu nodrošināšana ambulatorajā aprūpē”, tiek secināts, ka 1. pusgadā ir izveidojusies laboratorisko izmeklējumu pārstrāde 8 017 532 euro apmērā, nodrošinot laboratoriskos izmeklējumus papildus 163 157 unikālajiem pacientiem.

Programmas A53 “Laboratorijas pakalpojumi” 2023.gadā pieejamā finansējuma 32 870 596 euro ietvaros valsts apmaksātos laboratoriskos pakalpojumus ir iespējams nodrošināt 668 922 pacientam. Ņemot vērā 2023.gada 1.pusgada faktiski veikto pakalpojuma apjomu, tiek prognozēts, ka laboratorisko pakalpojumu nodrošināšanai 2023.gada budžetā finansējuma nav 298 702 pacientiem ar dažādām diagnozēm.

Neraugoties uz to, ka sniegto laboratorisko izmeklējumu apjoms pārsniedz laboratoriskajiem izmeklējumiem plānoto finansējumu, laboratorijas līdz šim ir turpinājušas pakalpojumu nodrošināt. Tomēr pašreizējā situācija laboratorisko pakalpojumu sniedzējos raisa neapmierinātību un iebildumus, un ir saņemta vēstule no SIA “Centrālā laboratorija (19.07.2023 Nr. 19.07 -1/2023) par valsts apmaksātu pakalpojumu sniegšanas pārtraukšanu no 2023. gada 1. augusta. Nesaņemot atbildi uz minēto vēstuli, kā arī 31.07.2023. vēstuli Nr.31.07 -1/2023, kas adresēta Saeimas Budžeta un finanšu (nodokļu) komisijai un Finanšu ministrijai, SIA “Centrālā laboratorija” atkārtoti vērsusies minētajās iestādēs (24.08.2023. vēstule Nr.24.08-1/2023) informējot, ka no 2023.gada 1.septembra līdz jaunas kvotas piešķiršanai SIA “Centrālā laboratorija” sniegs  laboratorisko izmeklējumu pakalpojumus tikai pacientiem, kuru analīzes tiek apmaksātas ārpus kvotas. Pamatojums – no valsts puses nav nodrošināts risinājums, un SIA “Centrālā laboratorija” ir turpinājusi arī augusta mēnesī sniegt iedzīvotājiem valsts apmaksātos pakalpojumus, nesaņemot par to samaksu no valsts. Ņemot vērā Centrālās laboratorijas plašo filiāļu loku un sniegto pakalpojumu apjomu, citu laboratoriju kapacitāte ir nepietiekama, lai apkalpotu visus līdzšinējos Centrālās laboratorijas klientus.

[1] Skatīts MK 13.12.2022. sēdē (prot. Nr.64 76.§)
Risinājuma apraksts
Iespēja par papildu finansējuma piešķiršanu laboratorisko izmeklējumu deficīta segšanai tiks vērtēta 2023. gada budžeta izpildes gaitā, pamatojoties uz 2023. gada 28. februāra Ministru kabineta sēdes Nr.12 60. § protokola 3. punktu - noteikt, ka 2023. gada valsts budžeta izpildes procesā izveidojušos izdevumu ekonomiju prioritāri novirza valdības deklarācijā minēto prioritāšu finansēšanai atbilstoši Ministru kabineta pieņemtajam lēmumam.
Lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu, papildus nepieciešams finansējums 8 017 532 euro apmērā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
skolēni
pirmsskolas vecuma bērni
pensionāri
personas ar invaliditāti
Visi Latvijas iedzīvotāji
Ietekmes apraksts
Kopumā, ja netiks rasts risinājums papildus finansējuma piešķiršanai, lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu, tad līdz gada beigām iedzīvotājiem būs jāmaksā par laboratoriskajiem izmeklējumiem no saviem privātiem naudas līdzekļiem, jo gada kvota, kas tika piešķirta ir beigusies.
Juridiskās personas
visi uzņēmumi
Ietekmes apraksts
Darba devēji var saskarties ar situāciju, ka darbā nevar ierasties darbinieks, jo nav pieejami laboratoriskie izmeklējumi (no savas naudas nevar apmaksāt). Tas savukārt pagarina iespēju savlaicīgi diagnosticēt saslimšanu vai novērtēt to dinamikā.
Nozare
Visas nozares
Nozaru ietekmes apraksts
-
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2023
	Turpmākie trīs gadi (euro)

	
	
	2024
	2025
	2026

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	8 017 532
	0
	0
	0
	0
	0

	2.1. valsts pamatbudžets
	0
	8 017 532
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-8 017 532
	0
	0
	0
	0
	0

	3.1. valsts pamatbudžets
	0
	-8 017 532
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	8 017 532
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Lai nodrošinātu laboratorisko izmeklējumu izdevumu deficīta segšanu, papildus nepieciešams finansējums 8 017 532 euro apmērā, lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu.

Laboratorisko izmeklējumu faktiskā pārstrāde 2023. gada 1.pusgdā
	Programma
 
	Līgums uz periodu janvāris-jūnijs, EUR
	Veiktais darbs 2023.gada 1.pusgadā, EUR
	Izpilde / Neizpilde 2023.gada 1.pusgadā, EUR
	Izpilde / Neizpilde 2023.gada 1.pusgadā, %

	AP129 - HLA noteikšana transplantācijas pakalpojumiem
	46 923 
	69 504 
	22 581 
	148.12%

	AP133 - Reto slimību laboratorā diagnostika
	354 039 
	225 416 
	-128 623 
	63.67%

	AP134 - Laboratoriskie izmeklējumi pacientiem ar ļaundabīgo audzēju
	950 859 
	811 212 
	-139 647 
	85.31%

	AP52 - Histoloģiskie izmeklējumi
	1 405 562 
	1 815 739 
	410 177 
	129.18%

	AP53 - Laboratorijas pakalpojumi
	16 900 465 
	25 042 207 
	8 141 742 
	148.17%

	AP68 - Mutāciju noteikšana audzēju šūnās
	251 622 
	160 892 
	-90 730 
	63.94%

	AP71 - References laboratorijas pakalpojumi
	2 226 146 
	2 028 178 
	-197 968 
	91.11%

	Kopā
	22 135 616 
	30 153 148 
	8 017 532 
	136.22%


MK rīkojums 1.punkts paredz piešķirt finansējumu 8 017 532 euro apmērā, lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu.

Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 8 017 532 euro apmērā, lai nodrošinātu laboratorisko izmeklējumu izdevumu segšanu par 2023. gada 1.pusgadā faktiski sniegtajiem pakalpojumiem, kas pārsniedza līgumos ar pakalpojuma sniedzējiem iekļauto apjomu.

Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.

Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Izdevumi tiks veikti Veselības ministrijas budžeta programmas 99.00.00 “Līdzekļu neparedzētiem gadījumiem izlietojums” ietvaros (EKK 3000), līdzekļus pārdalot no valsts budžeta programmas 02.00.00 “Līdzekļi neparedzētiem gadījumiem”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Finansējuma nepiešķiršanas gadījumā laboratoriskie pakalpojumi tiks sniegti par maksu, jo kopējā ieplānotā gada kvota ir izsmelta.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

